stanford-oval/wikipedia huggingface dataset:
Michael Mathieu

| Mitalit | Mitalit | Mitalit |  |
| --- | --- | --- | --- |
|  Michael Mathieu sinikeltaisessa juoksuasussa 4 × 400 metrin viestijuoksussa sisäratojen maailmanmestaruuskilpailuissa 2016. |  Michael Mathieu sinikeltaisessa juoksuasussa 4 × 400 metrin viestijuoksussa sisäratojen maailmanmestaruuskilpailuissa 2016. |  Michael Mathieu sinikeltaisessa juoksuasussa 4 × 400 metrin viestijuoksussa sisäratojen maailmanmestaruuskilpailuissa 2016. |  |
Maa:   Bahama
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 4×400 m |  |
|  Hopeaa | Peking 2008 | 4×400 m |  |
|  Pronssia | Rio 2016 | 4×400 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Osaka 2007 | 4×400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Portland 2016 | 4×400 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Rio de Janeiro 2007 | 4×400 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 4×400 m |  |
|  Hopeaa | Gold Coast 2018 | 4×400 m |  |
Michael Mathieu (s. 24. kesäkuuta 1984 Grand Bahama, Bahama) on bahamalainen pikajuoksija.
Mathieu sai pronssia alle 20-vuotiaiden Pan-Amerikan mestaruuskilpailujen 400 metrin juoksussa Bridgetownissa 2003 ajalla 46,47. Rio de Janeiron Pan-Amerikan kisoissa 2007 hän saavutti kultaa 4 × 400 metrin viestissä ja sijoittui neljänneksi 400 metrillä. Hän oli sekä Osakan MM-kisoissa 2007  että Pekingin olympialaisissa 2008 mukana Bahaman joukkueessa, joka juoksi hopealle 4 × 400 metrin viestijuoksussa. Pekingissä hän selviytyi lisäksi 400 metrillä välieriin. Calin Keski-Amerikan ja Karibian mestaruuskisoissa hän sai samana vuonna hopeaa sekä 400 metrillä että 4 × 400 metrin viestissä.
Mathieu selviytyi 2010 Dohan sisäratojen MM-kisoissa 400 metrin välieriin ja sijoittui Delhin Kansainyhteisön kisoissa samalla matkalla neljänneksi. Seuraavana vuonna hän voitti Keski-Amerikan ja Karibian mestaruuskilpailuissa Mayagüezissa kultaa 200 metrin juoksussa ajalla 20,60 ja 4 × 400 metrin viestissä. Daegun MM-kilpailuissa hän keskeytti 200 metrin välieräjuoksun ja sijoittui Guadalajaran Pan-Amerikan kisoissa samalla matkalla neljänneksi.
Mathieu juoksi Lontoon olympialaisissa kolmannen osuuden Bahaman 4 × 400 metrin viestijoukkueessa, joka voitti olympiakultaa Keski-Amerikan ja Karibian ennätysajalla 2.56,72. 200 metrillä hänet hylättiin välieräjuoksussa. Hän sai pitkässä viestissä hopeaa Glasgow'n Kansainyhteisön kisoissa 2014 sekä IAAF World Relays -kilpailuissa 2014 ja 2015. Pekingin MM-kilpailuissa 2015 hän karsiutui 400 metrin välierissä. Hän sai viestihopeaa Portlandin MM-hallikilpailuissa 2016. Rio de Janeiron olympialaisissa 2016 hän juoksi toisen osuuden pronssia saaneessa Bahaman 4 × 400 metrin viestijoukkueessa.
Mathieu voitti IAAF World Relays -kilpailuissa 2017 kultaa 4 × 400 metrin sekaviestissä. Gold Coastin Kansainyhteisön kisoissa 2018 hän juoksi alkuerissä Bahaman 4 × 400 metrin viestijoukkueessa, joka toisella kokoonpanolla sai loppukilpailussa hopeaa.
Henkilökohtaiset ennätykset

100 metrin juoksu: 10,18 (2015)
200 metrin juoksu: 20,16 (2012)
400 metrin juoksu: 45,00 (2015)
Mind the Light

| Mind The Light Kyyria |
| --- | --- | --- |

Singlen tiedot
 Albumilta: Alien
 Julkaistu: 1. kesäkuuta 1996
 Tuottaja(t): Kyyria
 Tyylilaji: heavy metal
 Kesto: 12.23
 Levy-yhtiö: Gun Records
Kyyrian muut singlet
| Skinny Rover 1995 | Mind The Light 1996 | Jesus Döner 1998 |
Mind the Light on Kyyria-yhtyeen single vuodelta 1996. Single äänitettiin Saksassa ja tuottajana toimi Kyyria. Single on julkaistu yhtyeen Alien-levyltä, ja sisältää kolme kyseisellä levyllä julkaistua kappaletta. Sami Yli-Sirniö soittaa sitaria singlen nimikkokappaleella.
Kaikki singlellä olevat uudet kappaleet löytyvät Alien-levyltä.
Kappaleet

Mind The Light – 5.22 (säv. Domestic Blues MF, Tanner, san. Tanner, sov. Kyyria)
P.O.E. – 4.08 (säv. Kyyria, san. Tanner, Tuomi, sov. Kyyria)
Death Is Dressed for Me – 4.40 (säv. Kyyria, san. Tanner, sov. Kyyria)
Kokoonpano

Gas Lipstick – rummut
Dick Domestic Blues MF – koskettimet
Niclas Etelävuori – basso
Mig Masta Tanner – kitara
Ville Tuomi – laulu
Aiheesta muualla

Singlen arvostelu (Arkistoitu – Internet Archive) (suomeksi)
Miroslav Dvořák (yhdistetyn hiihtäjä)

Dvořák Lahdessa 2014.
Miroslav Dvořák (s. 3. maaliskuuta 1987 Liberec) on tšekkiläinen yhdistetyn hiihtäjä.
Liberecin MM-kilpailuissa 2009 Dvořák sijoittui yhteislähtökilpailussa 16:nneksi. Vancouverin talviolympialaisissa 2010 Dvořák oli 28:s suurmäen kilpailussa.  Sotšin olympialaisissa 2014 hän sijoittui normaalimäen Gundersen-kilpailussa 11:nneksi. Yhdistetyn maailmancupissa Dvořák on sijoittunut parhaimmillaan kolmanneksi Almatyn suurmäen Gundersen-kilpailussa helmikuussa 2013, Tšaikovskin normaalimäen ja suurmäen Gundersen-kilpailuissa tammikuussa 2014 sekä Kuusamon suurmäen Gundersen-kilpailussa marraskuussa 2014.
Michael Houser

| Michael Houser |
| --- | --- |

Henkilötiedot
Syntynyt: 13. syyskuuta 1992 (ikä 32) Youngstown, Ohio, USA
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  86 kg
Seura
Seura:  Buffalo Sabres
Sarja:  NHL
Pelinumero:  32
Pelaajaura
Pääsarjaura:  2012–
Aik. seurat:  San Antonio Rampage (AHL)   Cincinnati Cyclones (ECHL)   Ontario Reign (AHL)   Manchester Monarchs (ECHL)   Cleveland Monsters (AHL)   Tucson Roadrunners (AHL)   Fort Wayne Komets (ECHL)
Michael Houser (s. 13. syyskuuta 1992) on yhdysvaltalainen jääkiekkomaalivahti, joka pelaa NHL-joukkue Buffalo Sabresin organisaatiossa.
Houser pelasi kolme kautta vuosina 2009–2012 OHL-joukkue London Knightsissa. Hänet valittiin kaudella 2011–2012 OHL:n vuoden parhaaksi maalivahdiksi ja nimettiin ensimmäiseen tähdistöön. Hänet palkittiin myös Red Tilson Trophylla.
Vuonna 2012 Houser osallistui Florida Panthersin kehitysleirille ja 9. heinäkuuta 2012 joukkue teki hänen kanssaan tulokassopimuksen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Michael Houser (ice hockey)
Modern Drummer

Modern Drummerin heinäkuun 2007 numero, kannessa Jeff Ballard.
Modern Drummer on Modern Drummer Publicationsin kuukausittain julkaisema rumpuihin ja perkussioon liittyvä aikakauslehti. Ensimmäinen Modern Drummer julkaistiin vuonna 1977 ja täten se on vanhin rumpuihin liittyvä lehti. Modern Drummer sisältää rumpaleiden haastatteluita, tuote-esittelyjä ja tekniikkavinkkejä rumpujen soittamiseen.
Aiheesta muualla

Lehden kotisivut (englanniksi)
Michael Hurst

| Michael Hurst> Henkilötiedot |
| --- | --- |
Koko nimi:  Michael Eric Hurst
Syntynyt: 20. syyskuuta 1957 (ikä 67) Lancashire, Englanti
Ammatti:  näyttelijä, ohjaaja
Puoliso:  Jennifer Ward-Lealand (1988–)
Näyttelijä
Aktiivisena:  1981–
Merkittävät roolit:  Iolaus   (Hercules)
Aiheesta muualla
Viralliset kotisivut
IMDb 
Elonet
Michael Eric Hurst (s. 20. syyskuuta 1957 Lancashire, Englanti) on englantilaissyntyinen uusiseelantilainen näyttelijä ja ohjaaja, jonka tunnetuin rooli lienee Iolaus televisiosarjassa Hercules.
Hurstin ollessa 7-vuotias hänen perheensä muutti Englannista Christchurchiin, Uuteen-Seelantiin. Hän opiskeli Papanui High Schoolissa, jonka jälkeen Hurst opiskeli vuoden Canterburyn yliopistossa. Tämän jälkeen 19-vuotias Hurst meni Court Theatreen, jossa hän opiskeli kaksi vuotta.
Vuonna 1982 Hurst siirtyi Aucklandin Mercury Theatreen, jossa hän toimi näyttelijänä tai ohjaajana yli kahdessakymmenessä näytelmässä vuoteen 1991 asti. Hurst esitti Uudessa-Seelannissa kuvatussa yhdysvaltalaisessa Hercules-televisiosarjassa sarjan nimikkopäähenkilön apuria ja toveria Iolausta kuuden tuotantokauden ajan vuosina 1995–1999.
Hurst on ollut naimisissa vuodesta 1988 lähtien näyttelijä Jennifer Ward-Lealandin kanssa ja heillä on kaksi poikaa (s. 1997 ja s. 1999).
Michael Matthews

| Michael Matthews |
| --- | --- |

Henkilötiedot
Koko nimi:  Michael Matthews
Syntynyt: 26. syyskuuta 1990 (ikä 34)
Kansalaisuus:   Australia
Pyöräilijä
Lempinimi:  Bling
Joukkue:  Team Jayco-AlUla
Laji:  maantie
Rooli:  ajaja
Ajajatyyppi:  kirimies
Ura
Amatöörijoukkue(et)
2009 2010:  Australian Instititute of Sport Team Jayco-Skins
Ammattilaisjoukkue(et)
2011–2012 2013–2016 2017–2020 2021–:  Rabobank Orica Team Sunweb Team BikeExchange / Team Jayco-AlUla
Suurimmat voitot
 Alle 23-v. maantieajon maailmanmestaruus 2010 Sekaviestin maailmanmestaruus 2024 Grand Prix Cycliste de Québec 2018, 2019, 2024 Grand Prix Cycliste de Montréal 2018 Bretagne Classic Ouest-France 2020 Espanjan ympäriajo, 3 etappia Italian ympäriajo, 2 etappia Ranskan ympäriajo, pistekilpailu 2017, 4 etappia 
 Tiedot päivitetty: 26. syyskuuta 2024 
| Mitalit> Miesten pyöräily.Maa:   Australia.Maantiepyöräilyn MM-kilpailut  | Mitalit> Miesten pyöräily.Maa:   Australia.Maantiepyöräilyn MM-kilpailut  | Mitalit> Miesten pyöräily.Maa:   Australia.Maantiepyöräilyn MM-kilpailut  | Miesten pyöräily> Maa:   Australia. |
| --- | --- | --- | --- |
|  Kultaa | Zürcih 2024 | sekaviesti |  |
|  Hopeaa | Richmond 2015 | maantieajo |  |
|  Pronssia | Bergen 2017 | maantieajo |  |
|  Pronssia | Wollongong 2022 | maantieajo |  |
|  Pronssia | Wolllongong 2022 | sekaviesti |  |
Maa:  Team Sunweb
|  Kultaa | Bergen 2017 | joukkueaika-ajo |  |
|  Hopeaa | Innsbruck 2018 | joukkueaika-ajo |  |
Maa:  Orica-BikeExchange
|  Pronssia | Doha 2016 | joukkueaika-ajo |  |
Michael Matthews (s. 26. syyskuuta 1990 Canberra) on australialainen maantiepyöräilijä, ajajatyypiltään kirimies.
Matthwes voitti maantieajon alle 23-vuotiaiden maailmanmestaruuden Melbournessa 2010, ja aloitti ammattilaisuransa Rabobank-tallissa seuraavana vuonna. Ensimmäisen World Tour -tason voittonsa hän saavutti Tour Down Under -ajon kolmannella etapilla 2011.
Matthews siirtyi Orica-GreenEDGE-joukkueeseen 2013. Saman vuoden Espanjan ympäriajossa hän voitti kaksi etappia. Italian ympäriajossa 2014 hän voitti kuudennen etapin ja johti kokonaiskilpailua etappien 2–7 jälkeen. Italian ympäriajossa 2015 hän voitti kolmannen etapin ja johti kokonaiskilpailua etappien 2–3 jälkeen. Saman vuoden MM-kilpailuissa hän sai maantieajossa hopeaa kolme sekuntia Peter Saganille hävinneenä. Ranskan ympäriajossa 2016 hän voitti kymmenennen etapin.
Matthews siirtyi Team Sunweb -joukkueeseen 2017. Hän voitti saman vuoden Ranskan ympäriajossa 14. ja 16. etapin sekä pistekilpailun. Bergenin MM-kilpailuissa 2017 hän saavutti kultaa joukkueaika-ajossa ja pronssia maantieajossa. Hän voitti UCI World Tour -kilpailu Grand Prix Cycliste de Québecin 2018 ja 2019, Grand Prix Cycliste de Montréalin 2018 sekä Bretagne Classic Ouest-Francen 2020.
Matthews on edustanut Team BikeExchange / Team Jayco-AlUlaa kaudesta 2021 lähtien. Hän saavutti maantieajon MM-pronssia 2022. Hän voitti kolmannen etapin Italian ympäriajossa 2023. Hän voitti Grand Prix Cycliste de Québecin kolmannen kerran vuonna 2024. Hän voitti samana vuonna sekaviestin maailmanmestaruuden.
Saavutuksia

Lähteet: Cycling Archives, Pro Cycling Stats
Miroslav Dudekov

Miroslav Dudekov (bulg. Мирослав Дудеков; s. 23. toukokuuta 1955) on bulgarialainen entinen miekkailija. Hän osallistui Montréalin olympialaisissa 1976 säilän henkilökohtaiseen kilpailuun, jossa hän oli 21. Dudekov miekkaili myös joukkuekilpailussa, jossa Bulgaria sijoittui jaetulle yhdeksännelle tilalle.
Manchester Unitedin kausi 2007–2008

| Manchester United |
| --- | --- |
 Manchester Unitedin tunnus
Kausi 2007–2008
Puheenjohtaja:  Avram ja Joel Glazer
Päävalmentaja:  Alex Ferguson
Stadion:  Old Trafford
Valioliiga:  1.
FA Cup:  6. kierros
Liigacup:  3. kierros
Community Shield:  1.
Mestarien liiga:  mestari
Paras maalintekijä:  
– Sarjassa:  Cristiano Ronaldo (31) Carlos Tévez (14) Wayne Rooney (12)
– Kaikki kilpailut:  Cristiano Ronaldo (42)
Suurin yleisömäärä:  76 013 vs West Ham United (3. toukokuuta 2008)
Pienin yleisömäärä:  73 652 vs Roma (2. lokakuuta 2007)
Infobox OKVirheellinen NIMI-arvo: 
Kausi 2007–2008 on Manchester Unitedille sen 116. kausi ja 33. pääsarjatasolla.
Ottelut > Pre-season ja harjoitusottelut

United aloitti pre-seasoninsa heinäkuussa 2007 Kauko-Idän kiertueella. Kiertue lähti käyntiin 2-2 tasapelillä Urawa Red Diamondsia vastaan. Seuraavat kolme peliä United hoiteli tyylikkäästi kukistamalla FC Seoulin maalein 4-0, Shenzen FC:n 6-0 ja Guangzhou Pharmaceuticalin 3-0.
Kauko-Idän kiertueen jälkeen ManU palasi kotistadionilleen Old Traffordille, jossa se hävisi Italian mestarille Internazionalelle 2-3. Tappiota seurasi vierasottelu Doncaster Roversia vastaan. Darron Gibsonin ja Sean Evansin maaleilla United voitti 2-1. Seuraavana päivänä United jatkoi matkustelua Itä-Englantiin Peterboroughiin, jossa se kohtasi Peterborough Unitedin. ManU voitti ottelun 3-1. Viimeisissä kahdessa harjoitusottelussa United voitti Dunfermline Athleticin 4-0 ja Glentoran 3-0.
5. elokuuta 2007 edellisen kauden liigamestari ManU kohtasi Community Shieldissa FA Cupin voittaneen Chelsean. Ottelu oli 90 minuutin jälkeen tasatilanteessa 1-1, kun maalinteossa oli onnistunut Ryan Giggs ja Chelsean Florent Malouda. Community Shieldissa ei pelata ollenkaan jatkoaikaa, joten siirryttiin rangaistuspotkukilpailuun, jossa Unitedin pelaajista Rio Ferdinand, Michael Carrick ja Wayne Rooney onnistuivat siirtämään pallon maaliin. United-vahti Edwin van der Sar oli joukkueensa sankari torjuttuaan kaikki kolme Chelsean yritystä ja Manchester United pääsi juhlimaan historiansa 16:tta Shield-voittoaan.
Harjoitusotteluiden paras maalintekijä oli Wayne Rooney kuudella osumallaan.
Tammikuussa 2008 United matkusti Saudi-Arabiaan pelaamaan näytösottelun saudiarabialaista Al-Hilalia vastaan. United hävisi ottelun 2-3, vieraiden maaleista vastasivat Carlos Tévez ja Cristiano Ronaldo.
| Pvm | Vastustaja | Koti / Vier>  | Tulos F – A | Maalintekijät | Yleisöä |
| --- | --- | --- | --- | --- | --- |
| 17. heinäkuuta 2007 | Urawa Red Diamonds | Saitama Stadium | 2 – 2 | Fletcher 47', Ronaldo 52' |  |
| 20. heinäkuuta 2007 | FC Seoul | Seoul World Cup Stadium | 4 – 0 | Ronaldo 5', Eagles 18', Rooney 20', Evra 60' |  |
| 23. heinäkuuta 2007 | Shenzhen FC | Macau Stadium | 6 – 0 | Giggs 12', Rooney 20', Nani 22', O'Shea 54', Ronaldo 56', Eagles 63' |  |
| 27. heinäkuuta 2007 | Guangzhou Pharmaceutical | Guangdong Olympic Stadium | 3 – 0 | Rooney 12' (rp.), Nani 43', Martin 53' |  |
| 1. elokuuta 2007 | Internazionale | H | 2 – 3 | Rooney 18', Adriano 50' (o.m.) | 73 738 |
| 3. elokuuta 2007 | Doncaster Rovers | A | 2 – 0 | Gibson 70', Evans 90' | 13 080 |
| 4. elokuuta 2007 | Peterborough United | A | 3 – 1 | Eckersley 23', Jones 72', Dong 82' |  |
| 5. elokuuta 2007 | Chelsea | Wembley | 1 – 1(3 – 0 rp.) | Giggs 35' | 80 731 |
| 8. elokuuta 2007 | Dunfermline Athletic | A | 4 – 0 | Eagles 23', Giggs 35', Rooney (2) 60' (rp.), 87' |  |
| 8. elokuuta 2007 | Glentoran | A | 3 – 0 | Campbell 5', Evra 13', Nani 36' |  |
| 21. tammikuuta 2008 | Al-Hilal | V | 2 – 3 | Tévez 25', Ronaldo 33' |  |
Ottelut > FA Cup

FA Cupin kolmannella kierroksella, jossa kahden ylimmän sarjatason seurat tulevat kilpailuun mukaan, Manchester United kaatoi Aston Villan vieraskentällä 2-0 Cristiano Ronaldon ja Wayne Rooneyn maaleilla. Seuraavalla kierroksella vastaan tuli Tottenham, jonka United kaatoi Tévezin ja Ronaldon maaleilla 3-1. Arpa heitti seuraavalla kierroksella liigan kaksi parasta joukkuetta vastakkain, kun Arsenal matkasi Old Traffordille. United oli ottelussa selvästi parempi ja voitti 4-0. Unitedin tie katkesi puolivälierissä joukkueen hävittyä kotikentällään Portsmouthille rankkarimaalilla 0-1.
| Pvm>  | Kierros | Vastustaja | K / V | Tulos F – A | Maalintekijät | Yleisöä |
| --- | --- | --- | --- | --- | --- | --- |
| 5. tammikuuta 2008 | 3. kierros | Aston Villa | V | 2 – 0 | Ronaldo 81', Rooney 89' | 33 630 |
| 27. tammikuuta 2008 | 4. kierros | Tottenham Hotspur | K | 3 – 1 | Tévez 38', Ronaldo(2) 69' (rp.), 88' | 75 369 |
| 16. helmikuuta 2008 | 5. kierros | Arsenal | K | 4 – 0 | Rooney 16', Fletcher(2) 20', 74', Nani 38 | 75 550 |
| 8. maaliskuuta 2008 | 6. kierros | Portsmouth | K | 0 – 1 |  | 75 463 |
Ottelut > Liigacup

Englannin liigacupissa Unitedin tie jäi lyhyeksi kun Coventry City kaatoi punaiset paholaiset kolmannella kierroksella numeroin 2-0. Manageri Ferguson peluutti ottelussa pääasiassa reservipitoista nuorta joukkuetta, joka oli ikäkeskiarvoltaan vain 21 vuotta.
| Pvm>  | Kierros | Vastustaja | K / V | Tulos F – A | Maalintekijät | Yleisöä |
| --- | --- | --- | --- | --- | --- | --- |
| 26. syyskuuta 2007 | 3. kierros | Coventry City | K | 0 – 2 |  | 74 055 |
Ottelut > Mestarien liiga > Lohkovaihe

Mestarien liigan lohkovaiheessa Manchester United arvottiin samaan lohkoon Sporting CP:n, Kiovan Dynamon ja AS Roman kanssa. Mestarien liiga alkoi 1-0 vierasvoitolla Sportingia vastaan. Unitedin voittomaalin teki portugalilaisseuran ex-pelaaja Cristiano Ronaldo. Seuraavaksi United kohtasi AS Roman, jonka fanit muistelevat vieläkin kammolla viime kauden Mestarien liigaa jossa ManU murskasi italialaiset Old Traffordilla numeroin 7-1. Tämän kauden kohtaaminen oli tasaisempi ja United voitti 1-0 Wayne Rooneyn kauden avausmaalilla. Lokakuun lopussa hyvässä vireessä ollut Manchester United kaatoi Kiovan Dynamon 4-2. Marraskuun alussa kiovalaiset saapuivat Manchesteriin ja kokivat murskaavan 4-0 tappion. Seuraavalla kierroksella United varmisti jatkopaikan ja samalla myös lohkovoiton, kun Ronaldo upotti jälleen Sportingin, tällä kertaa upealla vapaapotkulla. Lohkon viimeinen peli Roomassa oli molempien joukkueiden kannalta merkityksetön, ja etenkin vierasjoukkue peluutti vahvasti reservipitoista joukkuetta. Peli päättyi tasalukemiin 1-1, ja näin Unitedilta jäi haaveeksi liittyä siihen harvalukuiseen joukkoon, jotka ovat selvittäneet lohkovaiheen kuudella voitolla.
| Pvm>  | Vastustaja | K / V | Tulos F – A | Maalintekijät | Yleisöä | Lohkosijoitus |
| --- | --- | --- | --- | --- | --- | --- |
| 19. syyskuuta 2007 | Sporting | V | 1 – 0 | Ronaldo 62' | 39 514 | 2. |
| 2. lokakuuta 2007 | AS Roma | K | 1 – 0 | Rooney 70' | 73 652 | 1. |
| 23. lokakuuta 2007 | Dynamo Kiova | V | 4 – 2 | Ferdinand 10', Rooney 18', Ronaldo (2) 41', 68' (rp.) |  | 1. |
| 7. marraskuuta 2007 | Dynamo Kiova | K | 4 – 0 | Piqué 31', Tévez 37', Rooney 76', Ronaldo 88' |  | 1. |
| 27. marraskuuta 2007 | Sporting | K | 2 – 1 | Tévez 61', Ronaldo 90' |  | 1. |
| 12. joulukuuta 2007 | AS Roma | V | 1 – 1 | Piqué 34' |  | 1. |
| Pos | Team | Pld | W | D | L | GF | GA | GD | Pts |
| --- | --- | --- | --- | --- | --- | --- | --- | --- | --- |
| 1 |  Manchester United | 6 | 5 | 1 | 0 | 13 | 4 | +9 | 16 |
| 2 |  Roma | 6 | 3 | 2 | 1 | 11 | 6 | +5 | 11 |
| 3 |  Sporting | 6 | 2 | 1 | 3 | 9 | 8 | +1 | 7 |
| 4 |  Dynamo Kiova | 6 | 0 | 0 | 6 | 4 | 19 | -15 | 0 |
Ottelut > Mestarien liiga > Pudotuspelivaihe

Neljännesvälierien arvonnassa joukkue sai vastaansa ranskalaisen Lyonin. Ensimmäinen osa pelattiin Ranskassa, ottelu päättyi 1-1. Karim Benzema vei isännät johtoon, mutta Carlos Tévez tasoitti muutama minuutti ennen pelin loppua. Ryan Giggsille ottelu oli hänen 100. Mestarien liigassa. Toisessa osassa United kaatoi Lyonin Old Traffordilla maalein 1-0 Cristiano Ronaldon osumalla.
Puolivälierissä Unitedin vastustajaksi arvottiin jälleen kerran AS Roma. Viime kaudella samat seurat kohtasivat samassa vaiheessa, ManU kaatoi italialaiset yhteismaalein 8-3. Tällä kertaa United kävi hakemassa Roomasta 2-0 voiton Ronaldon ja Rooneyn maaleilla, ja otti samalla tiukan otteen välieräpaikasta. Toiseen osaan United lähti osittain kakkosmiehistöllä, mutta kaatoi silti Roman 1-0 Carlos Tévezin maalilla.
Välierissä United sai vastaansa FC Barcelonan. Ensimmäinen osa pelattiin Barcelonassa, ja ottelu päättyi 0-0. Toisessa osassa ratkaisijaksi nousi Paul Scholes, jonka maalilla United selviytyi 21. toukokuuta Moskovassa pelattavaan finaaliin. Finaalissa United sai vastaansa Chelsean, joka kaatoi toisessa välierässä Liverpoolin jatkoajan jälkeen yhteismaalein 4-3. Cristiano Ronaldo teki loppuottelun avausmaalin, mutta Frank Lampard tasoitti pelin juuri ennen taukovihellystä. Ottelu meni lopulta rangaistuspotkuihin, jotka Manchester United voitti 6-5.
| Pvm>  | Kierros | Vastustaja | K / V | Tulos F – A | Maalintekijät | Yleisöä |
| --- | --- | --- | --- | --- | --- | --- |
| 20. helmikuuta 2008 | neljännesvälierät, 1. osa | Lyon | V | 1 – 1 | Tévez 87' | 39 230 |
| 4. maaliskuuta 2008 | neljännesvälierät, 2. osa | Lyon | K | 1 – 0 | Ronaldo 41' | 75 521 |
| 1. huhtikuuta 2008 | puolivälierät, 1. osa | AS Roma | V | 2 – 0 | Ronaldo 39', Rooney 66' | 80 023 |
| 9. huhtikuuta 2008 | puolivälierät, 2. osa | AS Roma | K | 1 – 0 | Tévez 70' | 74 423 |
| 23. huhtikuuta 2008 | välierät, 1. osa | Barcelona | V | 0 – 0 |  | 98 000 |
| 29. huhtikuuta 2008 | välierät, 2. osa | Barcelona | K | 1 – 0 | Scholes 14' | 75 061 |
| 21. toukokuuta 2008 | loppuottelu | Chelsea | N | 1 – 1(6 – 5 rp.) | Ronaldo 26' | 69 552 |
Mestarien liigan finaalin maalintekijät ja kokoonpanot.
| 0 | 1 | 2 | 3 | 4 |
| --- | --- | --- | --- | --- |
| 21. toukokuuta, 2008 |  Manchester United | 1-1 (6-5 rp.) |  Chelsea |   |
| 0 | 1 | 2 | 3 | 4 |
| --- | --- | --- | --- | --- |
|   | Ronaldo 26' Rangaistuspotkut: Tevez: maali Carrick: maali Ronaldo: Cech torjui Hargreaves: maali Nani: maali Anderson: maali Giggs: maali | (1-1) | Lampard 45' Rangaistuspotkut: Ballack: maali Belletti: maali Lampard: maali A. Cole: maali Terry: tolppa Kalou: maali Anelka: van der Sar torjui | Luzniki     |
|   | Ronaldo 26' Rangaistuspotkut: Tevez: maali Carrick: maali Ronaldo: Cech torjui Hargreaves: maali Nani: maali Anderson: maali Giggs: maali | Manchester United voitti Mestarien liigan vuonna 2008 | Lampard 45' Rangaistuspotkut: Ballack: maali Belletti: maali Lampard: maali A. Cole: maali Terry: tolppa Kalou: maali Anelka: van der Sar torjui | Luzniki     |
Siirrot > Tulleet

| Pvm>  | Pelipaikka | Nimi | Mistä | Hinta |
| --- | --- | --- | --- | --- |
| 1.7.2007 | keskikenttä |  Owen Hargreaves | Bayern München | £17M |
| 2.7.2007 | keskikenttä |  Anderson | Porto | £17M |
| 2.7.2007 | keskikenttä |  Nani | Sporting | £14M |
| 2.7.2007 | maalivahti |  Tomasz Kuszczak | West Bromwich Albion | Ei tiedossa |
Siirrot > Lähteneet

| Pvm>  | Pelipaikka | Nimi | Mihin | Hinta |
| --- | --- | --- | --- | --- |
| 16.7.2007 | keskikenttä |  Kieran Richardson | Sunderland | £5,5M |
| 31.7.2007 | hyökkääjä |  Giuseppe Rossi | Villarreal | £6,6M |
| 3.8.2007 | hyökkääjä |  Alan Smith | Newcastle United | £6M |
| 23.8.2007 | puolustaja |  Gabriel Heinze | Real Madrid | £8M |
| 1.1.2008 | puolustaja |  Adam Eckersley | Port Vale | Ilmainen |
| 18.1.2008 | puolustaja |  Ryan Shawcross | Stoke City | £1M |
| 22.1.2008 | puolustaja |  Phil Bardsley | Sunderland | £2M |
Siirrot > Lainatut

| Mistä | Mihin | Pelipaikka | Nimi | Keneltä |
| --- | --- | --- | --- | --- |
| 10.8.2007 | 31.7.2009 | hyökkääjä |  Carlos Tévez | MSI |
Siirrot > Lainassa

| Mistä | Mihin | Pelipaikka | Nimi | Missä |
| --- | --- | --- | --- | --- |
| 9.10.2007 | 30.6.2008 | keskikenttä |  Darron Gibson | Wolverhampton Wanderers |
| 18.10.2007 | 30.6.2008 | hyökkääjä |  Fraizer Campbell | Hull City |
| 2.1.2008 | 30.6.2008 | puolustaja |  Kieran Lee | Queens Park Rangers |
| 10.1.2008 | 30.6.2008 | keskikenttä |  Lee Martin | Sheffield United |
| 17.1.2008 | 30.6.2008 | hyökkääjä |  Febian Brandy | Swansea City |
| 31.1.2008 | 30.6.2008 | hyökkääjä |  Manucho | Panathinaikos |
| 21.3.2008 | 30.6.2008 | puolustaja |  Danny Simpson | Ipswich Town |
Aiheesta muualla

Manchester Unitedin viralliset sivut
Manchester United soccerbase.comissa (Arkistoitu – Internet Archive)
UEFA Champions League
Manchester Unitedin kausiotsikko FutisForum²:ssa